Edgars Jaunups

Edgars Jaunups (dzimis  Rīgā) ir latviešu jurists, politiķis un basketbola funkcionārs. Šobrīd pārstāv partiju "Latvijas attīstībai", iepriekš aktīvi darbojies "Jaunajā laikā" un "Vienotībā". Bijis Saeimas un Rīgas domes deputāts. E. Jaunups ir viens no basketbola kluba VEF Rīga atjaunotājiem, bijis tā prezidents.

 Dzīvesgājums 
Dzimis 1979. gadā Rīgā. Mācījās Āgenskalna ģimnāzijā (1986—1997), tad studēja Latvijas Universitātes Juridiskajā fakultātē (1997—2002). Bija Latvijas Universitātes senators un Studentu padomes priekšsēdētājs.

E. Jaunupa tēvs Modris Jaunups darbojās Rīgas pašvaldības uzņēmumā "Rīgas satiksme", bija Rīgas domes deputāts no "Jaunā laika" saraksta (2005—2009).

2016. gada jūnijā apprecējies ar Katrīnu Leiškalni (bijušā politiķa Kārļa Leiškalna meitu).Jaunups un Leiškalne apprecējušies! kasjauns.lv

Edgaram Jaunupam, pēc "firmas.lv" datiem, pastarpināti caur citiem uzņēmumiem pieder daļa no 2024. gadā dibinātās Profesora Skrides Sirds klīnikas.Skrides, Šmita un Jaunupa klīnika par galveno ārstu izraudzījusies kardiologu Rudzīti jauns.lv 2024. gada 1. augustā

 Politiskā darbība 
E. Jaunups bija viens no partijas "Jaunais laiks" dibinātājiem 2002. gadā. No šīs partijas saraksta ievēlēts 8. Saeimā. Pēc pieļauta ceļu satiksmes noteikumu pārkāpuma, pārsniedzot ātrumu ar tēva M. Jaunupa dienesta automašīnu,  nolicis Saeimas deputāta mandātu.delfi.lv — Jaunups atvainojas par ātruma pārsniegšanu un noliek deputāta mandātu  ievēlēts par "Jaunā laika" ģenerālsekretāru,delfi.lv — Par 'Jaunā laika' ģenerālsekretāru ievēlē Edgaru Jaunupu šos pienākumus pildīja līdz , kad viņu nomainīja Jānis Reirs.delfi.lv — Par JL ģenerālsekretāru ievēlēts Jānis Reirs E. Jaunups bijis arī "Jaunā laika" valdes loceklis, kā arī strādājis divās valdībās un vairākās ministrijās (bijis Tieslietu ministrijas parlamentārais sekretārs, aizsardzības ministra Einara Repšes padomnieks valsts pārvaldes jautājumos, Ministru prezidenta E. Repšes ārštata padomnieks valsts pārvaldes jautājumos, Kultūras ministrijas parlamentārais sekretārs).

2009. gada pašvaldību vēlēšanās, kandidējot ar pirmo numuru "Jaunā laika" Rīgas domes deputātu sarakstā, ievēlēts Rīgas domē,CVK — Rīgas dome "Jaunais laiks" deputātu kandidātu saraksts   kur bija "Jaunā laika" frakcijas vadītājs.

Kad partija "Jaunais laiks" iesaistījās apvienībā "Vienotība" E. Jaunups bija viens no jaunizveidotās partiju apvienības izveides iniciatoriem un tās pirmās valdes loceklis. "Vienotībai" pārtopot politiskā partijā viņš tajā darbojās mazāk aktīvi līdz 2013. gadā izstājās no partijas, lai pievienotos sava domubiedra E. Repšes veidotajai biedrībai "Latvijas attīstībai". Uz tās bāzes veidotās partijas "Latvijas attīstībai" dibināšanas kongresā 15. decembrī E. Jaunups tika ievēlēts tās valdē.

Kandidēja 12. Saeimas vēlēšanās 2014. gadā, taču netika ievēlēts. 2019. gadā E. Jaunups kļuva par Eiropas Parlamenta deputāta Ivara Ijaba palīgu.

Kandidēja 2025. gada Rīgas domes vēlēšanās, taču partijas "Latvijas attīstībai" saraksts nepārvarēja 5% barjeru.

 Sporta funkcionārs 
Bijis starp basketbola kluba ASK Rīga veidotājiem. Pēc aiziešanas no tā vadības 2005. gadā E. Jaunups kopā ar bijušo basketbolistu un treneri Valdi Valteru un citiem domubiedriem atjaunoja basketbola klubu Rīgas VEF, kļūstot par tā valdes priekšsēdētāju. No  līdz  viņš ieņēma Latvijas Basketbola savienības ģenerālsekretāra posteni. 2016. gada vasarā E. Jaunups kļuva par VEF prezidentu, amatā bija līdz 2020. gadam, kad viņa vietā stājās Gatis Jahovičs.

 Atsauces 

Kategorija:1979. gadā dzimušie
Kategorija:8. Saeimas deputāti
Kategorija:Latvijas juristi
Kategorija:Latvijas Universitātes absolventi
Kategorija:Latvijas parlamentārie sekretāri
Kategorija:Rīgā dzimušie
Kategorija:Rīgas domes deputāti (2009—2013)